Bororo cilts noslēpums
"Bororo cilts noslēpums" (čehu: Akce Bororo) ir Čehoslovākijas zinātniskās fantastikas filma, kas uzņemta 1973. gadā. Filmas režisors ir Otakārs Fuka, tā uzņemta pēc Miroslava Hanuša romāna Expedice Élauné. Uz Zemes ieradušies viesi no citas planētas, lai atrastu līdzekli pret slimību, kas draud iznīcināt viņu civilizāciju. Šo slimību, iespējams, var izārstēt ar zālēm, kuras pratusi gatavot kāda Amazones indiāņu cilts — borori. Šķiet, tikai viens cilvēks uz Zemes zina, kā sameklēt šo cilti. Taču brīnumlīdzeklis interesē ne tikai citplanētiešus...